b'\n_START_ARTICLE_\nZelena kemija v Pomurju\n_START_SECTION_\nKaj je zelena kemija?\n_START_PARAGRAPH_\nKemijske industrije \xc5\xa1e v marsikateri dr\xc5\xbeavi predstavljajo pomemben del zaposlovanja ljudi. Z razvojem tehnologije in novega znanja se tudi kemijska industrija spreminja. Postaja vedno bolj prijazna do zdravja ljudi in okolja v katerem \xc5\xbeivimo .Najpreprostej\xc5\xa1a razlaga zelene kemije je nov na\xc4\x8din pristopa k prepre\xc4\x8devanju onesna\xc5\xbeevanja. Njen namen je na\xc4\x8drtovati celoten postopek kemijske proizvodnje in \xc5\xbee na tej ravni prepre\xc4\x8diti onesna\xc5\xbeevanje. Gre za oblikovanje kemi\xc4\x8dnih izdelkov in samega procesa, kjer se ne uporabljajo nevarne snovi in ni veliko odpadkov oz. jih sploh ni. Tako lahko prepre\xc4\x8dimo onesna\xc5\xbeevanje okolja in ne ogro\xc5\xbeamo zdravja ljudi._NEWLINE_Zeleno kemijo lahko primerjamo z navadno kemijsko industrijo kot ekolo\xc5\xa1ko kmetovanje in intenzivno kmetovanje.Oba te\xc5\xbeita k pridobivanju hrane le na druga\xc4\x8den na\xc4\x8din. Intenzivno kmetijstvo \xc5\xbeeli dose\xc4\x8di \xc4\x8dim ve\xc4\x8dji pridelek in zaslu\xc5\xbeek, uporabljajo mehanizacijo (traktorje, kombajne), veliko \xc5\xa1kropijo in uporabljajo umetna gnojila, uporabljajo nove vrste semen(gensko spremenjene). Med tem ko je ekolo\xc5\xa1ko kmetovanje popolno nasprotje intenzivnemu. Uporablja se hlevski gnoj, \xc5\xa1kropiva naravnega izvora, sejejo stare vrste semen,\xe2\x80\xa6).\n_START_SECTION_\nUporaba zelene kemije v Pomurju\n_START_PARAGRAPH_\nV Sloveniji se zelena kemija \xc5\xa1e ne pojavlja na vseh mo\xc5\xbenih podro\xc4\x8djih. Ta oblika kemije in industrije je \xc5\xa1e v razvoju. Slovenija kot \xc4\x8dlanica Evropske unije se je s podpisom pogodbe zavzela za razvoj trajnostnega razvoja. S tem naj bi do leta 2020 zmanj\xc5\xa1ala izpuste toplogrednih plinov za 6\xc2\xa0% in pove\xc4\x8dala rabo obnovljivih virov energije s 16\xc2\xa0% na 25\xc2\xa0%. V Pomurju se prav tako pojavijo obrati, kjer lahko govorimo o zeleni kemiji. To so predvsem prehrambena industrija, bioplinarne, geotermalna voda, farmacevtska industrija. Poleg prehrambene in farmacevtske industrije se oblika zelene kemije pojavlja predvsem kot obnovljivi viri energije. Ti viri se kar do 44\xc2\xa0% uporabljajo v namen ogrevanja in tehnolo\xc5\xa1ko toploto . Sama pomurska regija si prizadeva k ohranjanju okolja in te\xc5\xbei k trajnostnemu razvoju. Zato se je v tej regiji pove\xc4\x8dala uporaba obnovljivih virov in se uveljavlja zelena kemija v kemijsko industrijo .\n_START_SECTION_\nBiomasa\n_START_PARAGRAPH_\nMed obnovljivi viri se najpogosteje pojavlja uporaba biomase to je les za kurjavo na mesto kurilnega olja in plina. V ob\xc4\x8dini Beltinci obratuje eden izmed daljinskih sistemov ogrevanja na lesno biomaso (DOLB sistem). Prav tako v ob\xc4\x8dini Cankova sta postavljena dva kotla na lesno biomaso, ki ogrevata nekaj hi\xc5\xa1 in javnih stavb .\n_START_SECTION_\nSon\xc4\x8dna energija\n_START_PARAGRAPH_\nPotencial izkori\xc5\xa1\xc4\x8danja te vrste energije je zelo velik, \xc5\xa1e posebej za proizvodnjo tople sanitarne vode in elektri\xc4\x8dne energije. V Pomurki regiji je vse skupaj vgrajenih 158 son\xc4\x8dnih kolektorjev s celotno povr\xc5\xa1ino 1004 m2. S povr\xc5\xa1ino 200.000 m2 son\xc4\x8dnih celic, bi pokrili okrog 15\xc2\xa0% celotne potrebe elektri\xc4\x8dne energije Pomurja. \xc4\x8ce bi 15\xc2\xa0% pomurskih hi\xc5\xa1 imelo son\xc4\x8dne celice za le toplo sanitarno vodo, bi privar\xc4\x8devali pribli\xc5\xbeno 800.000 litrov kurilnega olja ali ve\xc4\x8d kot 5.000 m3 lesa . V Pomurju podjetje Arcont Gornja Radgona proizvaja elektri\xc4\x8dno energijo s pomo\xc4\x8djo son\xc4\x8dne elektrarne na strehi podjetja. Pridobljeno energijo uporablja za lastno delovanje, preostanek energije dovaja 275 gospodinjstvom. Med preostalimi son\xc4\x8dnimi elektrarnami so na strehah trgovskega centra BTC Murska Sobota, Pomurske mlekarne, D&M Solar, Cerop Puconci in Mitra Puconci.\n_START_SECTION_\nGeotermalna energija\n_START_PARAGRAPH_\nV Pomurju se nahaja kar 65\xc2\xa0% slovenskega geotermalnega potenciala. Proizvodnih vrtin je 31 vse se pa ne uporabljajo v namen ogrevanja. Z geotermalno vodo se v Lendavi in Murski Soboti ogrevajo stanovanja. Prav tako se uporablja za ogrevanje rastlinjakov v Te\xc5\xa1anovcih in Radmo\xc5\xbeancih ter Dobrovniku. V Lendavi se z geotermalno vodo ogrevajo poleg stanovanj tudi \xc5\xa1ole, zdravstveni dom, terme in vrtec. Delujo\xc4\x8de vrte z izkori\xc5\xa1\xc4\x8danjem geotermalne energije se nahajajo v Te\xc5\xa1anovcih, Moravskih Toplicah, Lendavi, Murski Soboti, Dobrovniku, Mala Nedelja, Banovci in Radenci .\n_START_SECTION_\nVodna energija\n_START_PARAGRAPH_\nV ostalem predelu Slovenije je veliko hidroelektrarn, med njimi jih je najve\xc4\x8d na reki Dravi. V Pomurju je bilo veliko razpravljanja o hidroelektrarni na reki Muri. Ta je v zadnjem \xc4\x8dasu ponovno aktivna tema, vendar strokovnjaki in investitorji \xc5\xa1e zdaj niso pri\xc5\xa1li do dogovora.\n_START_SECTION_\nBioplin\n_START_PARAGRAPH_\nV Pomurju je veliko kmetijskih povr\xc5\xa1in in veliko je poljedelskih odpadkov ali energetskih rastlin (koruza) za predelavo biomase v bioplin. To je plin, ki nastaja tekom anaerobne fermentacije z gnitjem ali vrenjem organskih snovi s pomo\xc4\x8djo anaerobnih (brez kisika) mikroorganizmov. Pridobivanje bioplina omogo\xc4\x8da u\xc4\x8dinkovito obdelavo organskih odpadkov, da ti ne gredo v ni\xc4\x8d . Trenutno obratuje 10 bioplinskih naprav, ki pa za obratovanje potrebujejo kar 3.800 ha kmetijskih povr\xc5\xa1in, To je pribli\xc5\xbeno 7\xc2\xa0% vseh kmetijskih povr\xc5\xa1in v tej regiji. Med najve\xc4\x8djimi biopliarnami sta bioplinarna Kolar Marjan v Logarovcih in Bioplinarna Nem\xc5\xa1\xc4\x8dak v I\xc5\xbeakovcih.\n_START_SECTION_\nFarmacevtska in prehranbena industrija \xe2\x80\x93 biotehnologija\n_START_PARAGRAPH_\nTudi farmacevtska industrija je na seznamu zelene kemije. Prav zaradi svoje kemijske proizvodnje. Med najbolj znanimi podjetji so Galex v Murski Soboti, Lek in Ilirija v Lendavi ter Krka v Ljutomeru. Med prehrambeno industrijo so v Pomurju zelo zna\xc4\x8dilne Pomurske mlekarne. Tu z biotehnolo\xc5\xa1kimi procesi predelujejo mleko in mle\xc4\x8dne izdelke. Z biotehnolo\xc5\xa1kimi postopki se v Pomurju predeluje tudi vino. Biotehnolo\xc5\xa1ki procesi se izvajajo tudi na \xc4\x8distilnih napravah kadar se voda biolo\xc5\xa1ko \xc4\x8disti s pomo\xc4\x8djo mikroorganizmov. Saj je onesna\xc5\xbeevanje voda eden izmed pere\xc4\x8dih problemov Pomurja.\n_START_SECTION_\nKaj je biotehnologija?\n_START_PARAGRAPH_\nMed razli\xc4\x8dne definicije biotehnologije spadajo tudi naslednje:_NEWLINE_\xc2\xbb Biotehnologija je uporaba \xc5\xbeivih organizmov ( rastlin, \xc5\xbeivali in mikroorganizmov) v industriji, okoljevarstvu, medicini in kmetijstvu\xc2\xab\xc2\xa0(Popov, 2015, str. 117)._NEWLINE_\xc2\xbb\xe2\x80\xa6uporablja biolo\xc5\xa1ke sisteme ( celice ali tkiva) ali biolo\xc5\xa1ke molekule ( encime ali prititelesa) za/v industriji za komercialne izdelke.\xc2\xab\xc2\xa0(Walsh, 2007, str. 2)_NEWLINE_Biotehnologija se uporabljala \xc5\xbee neko\xc4\x8d pri pripravi in predelavi piva, vina, sira, jogurtov, fermentiranega mesa (salame) in podobno. Vendar v tistih \xc4\x8dasih \xc5\xa1e ljudje niso vedeli, da te procese sprememb povzro\xc4\x8dajo mikroorganizmi. Danes se biotehnologija uporablja ne le v prehranbeni industriji temve\xc4\x8d tudi v molekularni biologiji, farmaciji, genskem in\xc5\xbeeniringu in podobno . Pri tem pa je tudi namen biotehnologije pove\xc4\x8dati proizvodnjo hrane. Tako, da vplivajo na gensko sestavo \xc5\xbeivih organizmov (\xc5\xbeivali in rastlin) na ta na\xc4\x8din, jih genetsko spreminjajo. Biotehnologija je v farmacevtski industriji pomembna, omogo\xc4\x8da proizvodnjo zdravil na naravni bazi. Uporabljajo se mikroorganizmi, glive, encimov, tkiva \xc5\xbeivih organizmov za proizvodnjo tako imenovanih biolo\xc5\xa1kih zdravil. Biolo\xc5\xa1ka zdravila lahko zdravijo anemijo, sladkorno bolezen in podobno, saj nadomestijo nekatere proteine v \xc4\x8dlove\xc5\xa1kem organizmu. Ta zdravila so med drugim tudi vitamini, antibiotiki. Pri tem pa je zelo pomembno, da so farmacevtske dru\xc5\xbebe, ki izdelujejo zdravila z biotehnolo\xc5\xa1kimi procesi prav tako konkuren\xc4\x8dna kot ostale farmacevtske dru\xc5\xbebe, katerih je proizvodnja sinteti\xc4\x8dna.'